**Vilniaus Universiteto**

**Tarptautinių santykių ir politikos mokslų institutO TARYBA**

POSĖDŽIO Protokolas

2022-04-19 Nr. 270000-TP-5

Posėdis vyko 2022 m. balandžio 19 d. 13:00-14:15 val. Vilniaus universiteto Tarptautinių santykių ir politikos mokslų institute, 302 aud.

Posėdžio pirmininkas: VU TSPMI Tarybos narys prof. dr. Alvydas Jokubaitis

Posėdžio sekretorė: VU TSPMI administratorė Evita Rimkevičiūtė

*Dalyvavo*: Alvydas Jokubaitis, Liutauras Gudžinskas, Justinas Dementavičius, Tomas Janeliūnas, Vilius Mačkinis, Ugnė Bičkauskaitė, Julija Jarutytė, Ilijas Kulinič, Ainė Ramonaitė, Rasa Bortkevičiūtė, Lina Strupinskienė, Margarita Šešelgytė, Inga Vinogradnaitė.

Svečio teisėmis: Vytautas Kuokštis, Gintarė Proscevičiūtė, Jolanta Damauskienė.

POSĖDŽIO DARBOTVARKĖ:

1. Dėl posėdžio darbotvarkės tvirtinimo.
2. VU TSPMI subfondo bei VU fondo veiklos pristatymas. Susitikimo metu bus pristatytas investavimo modelis, grąža bei tolesnės instituto ambicijos. Susitikimo forma – diskusija. Posėdyje dalyvaus Vilniaus universiteto fondo direktorius Justinas Noreika.
3. Lyčiai jautrios kalbos klausimas.
4. Kiti klausimai.
5. **SVARSTYTA: Dėl posėdžio darbotvarkės tvirtinimo**

**NUTARTA (bendru sutarimu):** Tvirtinti posėdžio darbotvarkę.

1. **PRISTATYTA: VU TSPMI subfondo bei VU fondo veikla. Susitikimo metu pristatytas investavimo modelis, grąža bei tolesnės instituto ambicijos. Susitikimo forma – diskusija. Posėdyje dalyvaus Vilniaus universiteto fondo vadovas Justinas Noreika.**

Pristatyta neliečiamojo kapitalo subfondo idėja. Savo Alma Mater ir Lietuvos aukštajam mokslui neabejinga vizionierių bendruomenė įkūrė pirmąjį Lietuvoje universitetinį neliečiamojo kapitalo fondą.

VU Fondo investavimo strategija remiasi pasiteisinusia tarptautine praktika:

1. Plačiai diversifikuotas portfelis
2. Rizikos valdymas ir išskaidymas
3. Investavimas globalioje rinkoje

Tikslinės paskirties neliečiamojo kapitalo subfondai – itin populiarūs tarptautinėjė praktikoje. VU TSPMI neliečiamojo kapitalo subfondo uždirbama investicijų grąžą būtų skiriama instituto reikmėms. Parama ne tik kasmet užtikrins stipendijų, premijų, mokslininkų pozicijų ar kitų projektų finansavimą, bet nuolat augs.

Profesionalus investicijų valdymas užtikrina VU fondo rezultatyvumą. VU fondą aktyviausiai remia ir palaiko filantropai, vertinantys kokybiško aukštojo mokslo svarbą valstybės raidai.

1. **SVARSTYTA: Dėl lyčiai jautrios kalbos klausimo**

VU TSPMI Tarybos narė prof. dr. Ainė Ramonaitė iškėlė klausimą dėl lyčiai jautrios kalbos vartojimo, dvigubų galūnių rašymo. Iškeltas klausimas, ar ir mūsų bendruomenė nori laikytis tokios praktikos, ar noras naudoti lyčiai jautrią kalbą nėra primestas, o ateina iš mūsų pačių bendruomenės?

Tarybos nariai nusprendė, jog kiekvienas pasirenka asmeniškai, ar vartoti lyčiai jautrią kalbą, ar ne. Kalbos jautrumo lygis yra kiekvieno sprendimas, tačiau lyčių lygybės plane yra pabrėžiamas lyčiai jautrios kalbos vartojimo klausimas.

Bendras sutarimas: lyčiai jautrios kalbos vartojimas yra kiekvieno pasirinkimo laisvė, vienas kitą turime gerbti. Bendruomenės nariai, kurie nori rašyti, gali tai daryti, tačiau jei nesinori šių gairių laikytis, galima jomis nesivadovauti.

Posėdžio pirmininkas prof. dr. Alvydas Jokubaitis

Posėdžio sekretorė Evita Rimkevičiūtė